b'\n_START_ARTICLE_\nMatic Marenti\xc4\x8d\n_START_SECTION_\nGlasbena pot\n_START_PARAGRAPH_\nLeta 2006 je ustanovil skupino STOP s katero so preigravali znane rock uspe\xc5\xa1nice. Leta 2009 se je pridru\xc5\xbeil skupini \xc4\x8crna Gradnja (kasneje preimenovana v Norton) iz Postojne, v kateri je najprej igral le solo kitaro, kasneje pa prevzel tudi glavni vokal. Igral je tudi v akusti\xc4\x8dni skupini Transacoustica - tudi v tej skupini je igral kitaro, ter pel enega od glavnih vokalov. Leta 2013 je s skladbo 005 (Marino Legovi\xc4\x8d glasba, Leon Oblak besedilo) sodeloval in zmagal na festivalu FeNS._NEWLINE_Kasneje je za\xc4\x8del s solo projektom in decembra 2015 izdal prvenec M, ki vklju\xc4\x8duje 13 pesmi. Plo\xc5\xa1\xc4\x8da je bila posneta v studiu Jork v Dekanih, pod okriljem Jadrana Ogrina. Leta 2018 pa je v sklopu zaklju\xc4\x8dka \xc5\xa1tudija (IAM) posnel sedem novih pesmi, pri samem projektu pa deloval tudi kot producent. Marca 20019 je premierno iz\xc5\xa1el videospot za prvo izmed novih pesmi, in sicer za pesem Len dan. S samostojno zasedbo je sodeloval tudi na izborih Volkswagen Rocks, kjer se je prebil do finala.'